tomron87/hebrew-wikipedia-sentences-corpus huggingface dataset:
הוא שוגר על ידי סוכנות החלל היפנית בשנת 2013 בעזרת משגר מדגם אפסילון וזה היה השיגור הראשון של משגר זה.
הניסיון הראשון ב-27 באוגוסט נעצר כמה שניות לפני השיגור עקב בעיה טכנית.
הטלסקופ קיבל את שמו על שם לשון יבשה בקרבת מרכז החלל אוצ'ינורה מננו הוא שוגר.
הטלסקופ מיועד לחקר אטמוספירה ומגנטוספירה של כוכבי לכת במערכת השמש עם דגש על מאדים ונגה.
על הלוויין הותקן פאנל סולארי בהספק של 900 ו"ט.
הטלסקופ היה מתוכנן לעבודה במשך שנה, אך פעיל גם כיום, כ-10 שנים לאחר שיגורו.
באוקטובר 2020 הוא ביצע תצפיות משותפות עם גשושית BepiColombo וביוני 2023 תצפיות משותפות עם גשושית ג'ונו.
פעילות הטלסקופ הופסקה ב-8 בדצמבר 2023.
Himawari (ביפנית:ひまわり, חמניה) היא סדרת לווייני מזג אוויר שנמצאת באחריות הסוכנות היפנית למטאורולוגיה.
הסוכנות מעבירה מידע שמתקבל מהלוויינים למדינות במזרח אסיה, אוסטרליה וניו זילנד.
הלוויין הראשון מדור GMS (Geostationary Meteorological Satellites) שוגר לחלל בשנת 1977 והיה פעיל עד לשנת 1989. בשנת 1999 שוגר לוויין מדור שני MTSAT-1 אך שיגורו נכשל.
בעקבות כך הסוכנות שכרה לוויין אמריקאי GOES-9 לקבלת נתונים נדרשים.
לוויין שני מסדרה זו שוגר בשנת 2005. בשנת 2014 שוגר לוויין הדור השלישי - Himawari 8. לווייני הדור השלישי מתוכנים לעבודה במשך 8 שנים.
בשנת 2023 הסתיים מכרז לבניית לוויין Himawari 10. השיגור מתוכנן לשנת 2028. זה יהיה הלוויין של הדור הרביעי.
לוויין GMS-1 שוגר מנמל החלל קייפ קנוורל.
יתר הלוויינים שוגרו ממרכז החלל טנגשימה.
"Hiss" הוא שיר של הראפרית האמריקאית מייגן די סטליון, מתוך אלבום האולפן השלישי שלה.
הוא יצא לאור באופן עצמאי על ידי הוט גירל פרודקשנס ב-26 בינואר 2024, כסינגל השני מתוך האלבום Megan.
"Hiss" קיבל ביקורות חיוביות הכללו שבחים על הליריקה והפלואו של מייגן, ומשך תשומת לב תקשורתית בנוגע לאמנים מרובים שהיא ביצעה עליהם דיס בשיר.
הראפרית ניקי מינאז' הגיבה לשיר כאשר הוציאה את שירה, "Big Foot", כשלושה ימים לאחר צאתו של שיר זה.
ב-19 באוקטובר 2023, 1501 סרטיפייד אנטרטיינמנט הכריזה כי הם הגיעו להסדר עם מייגן די סטליון לטובתה, וסיימו מאבק משפטי בן מעל לשלוש שנים.
לאחר עזיבתה את חברת התקליטים, היא הקימה חברת תקליטים עצמאית בשם הוט גירל פרודקשנס והכריזה על אלבום האולפן השלישי שלה.
מייגן די סטליון הוציאה את הסינגל המוביל של האלבום, "Cobra", ב-3 בנובמבר 2023. ב-22 בינואר 2024, היא הכריזה שהסינגל השני, "Hiss" ייצא לאור ב-26 בינואר ושיתפה את עטיפתו, בה היא מופיעה עם נחש לבן סביב צווארה.
יומיים לפני יציאת "Hiss", מייגן די סטליון פרסמה קטע מהקדמת ספוקן וורד של השיר, בו היא מזהירה לגבי נושאים אותם היא מזכירה בשיר.
השיר "Hiss" נכתב על ידי די סטליון עם הכותבים הג'ואל בנקס ושון "סורס" ג'ארט, שהפיקו את השיר עם LilJuMadeDaBeat, בנקרול גאט איט ודריק מילאנו.
פרסומים דיווחו כי המילים של "Hiss" מהווה דיס כלפי מספר אמנים שהתבטאו בעבר בשלילה נגד מייגן.
בבית הפותח, מייגן מתייחסת לזמרת האמריקאית מריה קארי ולסינגל שלה "Obsessed" משנת 2009. מאוחר יותר, היא רומזת לירי שלה בשנת 2020 על ידי טורי ליינז ולמשפט שלאחר מכן, שהביא להרשעתו של ליינז וגזר דינו לעשר שנות מאסר.
למעריצים המגינים על טורי ליינז, מייגן מציעה להוריד את JPay, שירות העברת כספים אלקטרונית עבור מערכת הכלא בארצות הברית, כדי לשלוח קצת כסף או אפילו שיתזמנו "ביקור זוגי", בהתחשב בכל ה-"dick riding".
מייגן די סטליון ממשיכה ופונה לראפר הקנדי דרייק, שדיבר בעבר על מייגן בשירו, "Circo Loco" (2022).
מייגן אף טוענת בשיר שבן זוגה לשעבר פרידסון פונטיין לא מסוגל להמשיך הלאה, וממשיך לדבר על די סטליון על מנת להישאר רלוונטי.
די סטליון מוסיפה שאנשים אלו "לא כועסים על מייגן", אלא "כועסים על חוק מייגן".
חוק מייגן הוא שמו של חוק פדרלי המחייב עברייני מין רשומים לספק את המידע האישי שלהם לרשויות אכיפת החוק המקומיות.
השורות נתפסו כדיס כלפי הראפרית ניקי מינאז' על ידי מבקרים, מעריצים ומינאז' עצמה, בשל העובדה שהיא נשואה לקנת' פטי, עבריין מין רשום.
מינאז' אף הגיבה לדי סטליון בשיר דיס משלה בשם "Big Foot", שיצא כשלושה ימים לאחר צאתו של "Hiss".
כתב עתרשימהמיקוםמקורבילבורד50 השירים הטובים ביותר של 2024 (עד כה): רשימת צוות42
וידאו קליפ רשמי, בבימויו של דאגלס ברנרדט, פורסם ב-26 בינואר 2024, דרך ערוץ היוטיוב של הראפרית.
בקליפ, מייגן מבצעת את השיר לבדה בלי רקדניות רקע או ניצבים.
היא עוברת בין מספר הגדרות שונות כמו "הזלפה נימית" מול מסכים שונים המציגים את התמונה שלה.
הקליפ של השיר צבר מעל ל-2.1 מיליון צפיות ביום, מה שהביא אותו למקום הראשון ברשימת הסרטונים החמים ביותר ביוטיוב, כאשר קליפ המילים של השיר צבר 1.2 מיליון צפיות והגיע למקום השלישי ברשימת הסרטונים החמים.
"Hiroshima" הוא שיר נגד מלחמה בביצוע הלהקה הבריטית Wishful Thinking , שנכתב על ידי דייוויד מורגן והופק על ידי לו רייזנר, המספר על הטלת פצצת האטום על הירושימה.
הרצועה הוקלטה באולפני ההקלטות שאפל, בלונדון ב-1970. השיר פורסם לראשונה ב-1971 כסינגל מתוך אלבום באותו השם, אך זכה להצלחה מסחרית רק עם הוצאתו מחדש ב-1978, כשהגיע בשיאו למקום השמיני בגרמניה המערבית, ושהה במצעד במשך ארבעים-וארבעה שבועות.
בנוסף לכך, "Hiroshima" היה לאחד מהסינגלים הנמכרים ביותר בשנת 1978 בגרמניה המערבית.
הזמרת הגרמנייה סנדרה הקליטה את "Hiroshima" והוציאה את הגרסה שלה כסינגל ב-29 בינואר 1990, בהפקתו של המפיק המוזיקלי הגרמני-רומני מיכאל קרצו.
היא החליטה להקליט את "Hiroshima" בתור שיר נגד מלחמה מתוך דאגה לתסיסה הפוליטית שהתרחשה במדינות כמו לבנון, סין ורומניה בסוף שנות ה-80.
זה היה השיר הראשון שהוקלט לאלבומה הרביעי Paintings in Yellow, והוא פורסם כסינגל המוביל מתוכו בינואר 1990. גרסת הכיסוי של סנדרה זכתה להצלחה מסחרית, במיוחד בגרמניה ובשווייץ, שם דורגה בחמישייה הפותחת והפכה לאחד מהסינגלים המצליחים ביותר שלה.
בשווייץ, דורגה גרסתה במקום האחד-עשר במצעד האיירפליי.
את הווידאו קליפ הרשמי של "Hiroshima" ביים רולנד וילארט.
הוא נכלל באלבום הווידאו של סנדרה ב-1992, וכן ב-The Complete History משנת 2003. בשנת 1999, יצא רמיקס לשיר כחלק מ-My Favourites של סנדרה.
רמיקס נוסף נוצר כחלק מאלבום האוסף שלה Reflections משנת 2006.
במוזיקה & מדיה כתבו, .
בשנת 1982, הלהקה המזרח-גרמנית Puhdys הקליטה את השיר בשפה הגרמנית.
השיר הוקלט גם על ידי להקת הפאוור מטאל הגרמנית פרידום קול ונכלל במהדורה המיוחדת של אלבום ההופעה (2004).
Him Too או (לעיתים גם ) היא תנועה חברתית התומכת בגברים נפגעי תקיפות מיניות ואונס בדוי, שנהייתה פופולרית באוקטובר 2018 לאחר ציוץ של אם על כך שבנה חושש לצאת לדייט בשל האקלים של האשמות אונס בדוי.
התנועה ידועה גם בשל חלקה במועמדותו של ברט קוואנו לבית המשפט העליון של ארצות הברית
המשמעות של ההאשטאג #HimToo השתנתה כל הזמן במהלך קיומו.
כאשר נעשה בו שימוש לראשונה לפני 2015, להאשטג לא היה משמעות פוליטית, אלא יותר הכרה בהשתתפותו או בנוכחותו של זכר בפעילות.
ההאשטג #HimToo החל לשאת קונוטציה פוליטית לראשונה ב-2016, על אף שהיא עדיין לא עסקה בנושאים הנוגעים להאשמות על אונס או בנושאים הקשורים למגדר.
במקום זאת, ההאשטג שימש לקריאות תמיכה במועמד סגן הנשיא לבחירות 2016, טים קיין מווירג'יניה.
במהלך פרק הזמן הזה, ההאשטאג #ImWithHer התייחס להילרי קלינטון, בעוד ש-#HimToo התייחס לקיין.
מאוחר יותר, תומכיו של דונלד טראמפ השתמשו בהאשטאגים #HimToo ו-#LockHerUp כדי לבקר את הילרי קלינטון וברק אובמה.
ההאשטג #HimToo התחבר להאשמות על אונס לראשונה ב-2018 בעקבות תנועת ה-Me Too כאשר אם בארצות הברית צייצה על בנה עם ההאשטאג #HimToo.
היא טענה שבנה, פיטר הנסון, פוחד לצאת לדייטים בשל האשמות אונס בדוי.
הנסון עצמו הכחיש את הציוץ של אמו, ואמר שהוא לא נמנע מדייטים מחשש שיואשם בהתנהגות מינית לא נכונה, וכי הוא מעולם לא יתמוך ב-#HimToo, וכי הוא תומך בתנועת #MeToo.
ההאשטאג צבר פופולריות בשל ביקורת על האשמות על אונס, במיוחד לאחר שהשחקנית אסיה ארג'נטו, אחת המנהיגות הגדולות של תנועת MeToo#, הואשמה בתקיפה מינית של השחקן ג'ימי בנט כשהיה קטין וזו שילמה לו 380,000 דולר במסגרת הסכם סודיות.
במהלך מועמדותו של ברט קוואנו לבית המשפט העליון של ארצות הברית, ההאשטאג #HimToo זכה לפופולריות מחדש להגנתו של קוואנו.
אנשים השתמשו בהאשטאג #HimToo כדי להביע תמיכה בקוואנו וכדי לבקר נשים שלכאורה האשימו האשמות אונס בדוי.
ההאשטאג התפתח לאחר מכן ושומש באופן כללי יותר על גברים מפני האשמות אונס בדוי.
#HimToo נהיה אנטי-תזה של MeToo# כקריאה להוגנות כלפי גברים במהלך דיוני תקיפה מינית על ידי טענה שאין לרמוז על גברים כאשמים לפני שמתחילים דיוני תקיפה מינית.
ב-17 בנובמבר 2018 נערכה עצרת התומכת בתנועת #HimToo בהנחיית חברת Patriot Prayer היילי אדמס במרכז העיר פורטלנד, אורגון.
לדברי אדמס, היא וכ-40 אחרים התאספו כדי להראות תמיכה בגברים שהיו קורבנות של האשמות אונס בדוי והאשימו את תנועת ה-MeToo# בכך.
הדוברים שיתפו סיפורים על האשמות אונס בדוי ודיברו על נקודות אחרות הנוגעות לזכויות גברים.
ג'ואי גיבסון , מנהיג תנועת ה-Patriot Prayer, נאם בעצרת #HimToo.
רבים מהמשתתפים והנואמים של העצרת היו קשורים לגיבסון ולקבוצה הפוליטית.
הפגנה נגדית של Antifa , הסוציאליסטים הדמוקרטיים של אמריקה ו-Popular Mobilizations בהשתתפות 350 בני אדם נערכה בקרבת מקום כדי להביע את תמיכתם בנפגעות תקיפה מינית ובתנועת MeToo# תחת הכרזה "Survivors are Everywhere" (בתרגום לעברית: "שורדים נמצאים בכל מקום") ותחת ההאשאג #SupportersAreEverywhere.
לאחר העצרת, היו עימותים בין המפגינים, שכללו בתרסיסי פלפל, זיקוקים, בקבוקי תבערה, נורים, ספריי חוטים ופצצות עשן.
תנועת ה-#HimToo ספגה ביקורת על הנצחת מיתוסים על האשמות אונס בדוי.
ניתוח של Vox Media מצא כי רק כ-0.005% מהגברים האמריקאים מואשמים באופן בדוי מדי שנה, בעוד שסקר משנת 2018 מצא כי כ-81% מהנשים וכ-43% מהגברים התמודדו עם הטרדה ותקיפה מינית.
נשים בפרט נאבקות עם המיתוס של #HimToo, שכן אונס מדווח פחות ולעיתים קרובות מתמודד עם חוסר אמון או אשמה בתקיפות.
ה-FBI דיווח כי כ-8% ממעשי האונס נקבעו כבלתי מבוססים, בעוד שמחקרים אחרים מציבים את הנתון לעד 2% ממעשי האונס המדווחים.
היטמן היא סדרת משחקי התגנבות מסוג פעולה מגוף שלישי, שפותחה בידי חברת IO Interactive הדנית.
הסדרה יצאה במקור למחשב האישי, אם כי קיימות גרסאות גם לפלטפורמות השונות.
הסדרה סובבת סביב דמותו של שם קוד 47 (לרוב קרוי פשוט 47), שיבוט מהונדס גנטית המשמש כמתנקש להשכרה, אשר כישוריו בתחום מביאים לביקוש רב לשרותיו.
מקור שמו הוא קעקוע הברקוד אשר מוטבע על עורפו, ששתי סיפרותיו האחרונות הן "47".
כאשר 47 יוצא למשימות הוא בדרך כלל משתמש בשמות בדויים, אחד הנפוצים שבהם הוא טוביאס ריפר.
הכינוי "ריפר" עצמו מתייחס לכינויו של ג'ק המרטש וכן כינויו של מלאך המוות.
קולו ומראהו של 47 דובב על ידי השחקן דייוויד בייטסון .
סדרת המשחקים זכתה לעיבודים נוספים בצורת נובלה וכן סרט קולנוע באותו שם.
Hitman: Absolution יצא ב-20 בנובמבר 2012, הוא החמישי בסדרה, והמשחק הבא יצא ב-2016 והמשחק האחרון נכון ל-2023 יצא ב-2021.
סדרת המשחקים מורכבת ממשימות, כאשר בכל משימה מוצבת מטרה סופית.
על השחקן להשיג או לחסל את המטרה הסופית על ידי התחמקות, התחזות והרג של האויבים בדרך.
השחקן נאלץ לפעול בשקט מרבי.
המשחקים ידועים באלימותם הרבה ובפסקולים המרשימים שלהם אשר הולחנו ואורגנו על ידי המלחין הדני ג'ספר קיד.
סדרת "היטמן" כוללת את המשחקים הבאים:
ב-29 בינואר 2013 יצאה לפלטפורמות: Xbox 360 ופלייסטיישן 3 הטרילוגיה Hitman HD Trilogy, המאגדת את שלושת מתוך חמשת משחקי ההיטמן: Hitman 2: Silent Assassin, Hitman: Contracts ו-Hitman: Blood Money ברזולוצית HD.
עלילה וקווים לדמותו של 47
47 הוא שיבוט מהונדס גנטית, פרי עמל של מעל שלושים שנות מחקר שנערך על ידי קבוצת ראשי פשע עולמיים בניסיון ליצור את החייל המושלם.
בשנות ה-50, חמשת ראשי הפשע, הנחבאים מן הרשויות, מצאו את עצמם באופן מקרי באותה יחידה של לגיון הזרים הצרפתי.
חמשת האנשים הללו, בראשותו של מדען מבריק ובלתי מוסרי בשם ד"ר אוטו אורט-מאייר, גיבשו הסכמה להפעיל את מיטב המשאבים של כל אחד מהם על מנת ליצור חייל עליון מהונדס גנטית שיביא להם כוח שאין להעלותו על הדעת.
לאחר ששירותם בלגיון תם, ארבעה מהם חזרו אל ארצות מולדתם והקימו אימפריות פשע עצומות, כמה מהן הסיטו את הכספים הדרושים לד"ר אורט-מאייר כדי שימשיך במחקרו.
בתמורה לכספים, סיפק אורט-מאייר לארבעתם איברים להשתלה שנקצרו מגופות השיבוטים, איתם הם הצליחו להאריך משמעותית את חייהם (בעת האירועים ב-Hitman: Codename 47, "חמשת האבות" היו בני 70 ומעלה, אך נראו כבני 40 או 50).
"חמשת האבות" של 47, אשר נעשה שימוש ב-DNA שלהם ליצירתו, היו:
ד"ר אוטו אורט-מאייר: מדען מזרח אירופאי מפוקפק בעל תאוריות קיצוניות אשר הקדימו בהרבה את זמנו, שהאמין כי שחלוף גנטי ושיבוט בני אנוש יכולים להיות שמישים ליצירת גרסה משופרת של האנושות, המחזיקה ביכולות גופניות עילאיות ולא נבלמת על ידי נקיפות מצפון או המשא הטורדני של המוסריות.
מטרתו האולטימטיבית של אורט-מאייר, באי יודעין של שותפיו, הייתה ליצור צבא של חיילים צייתנים ובלתי ניתנים לעצירה שבעזרתם יכבוש את העולם ויאכלסם בו.
לי הונג: ראש פשע סיני אשר הועלה לדרגת ראש כנופיית הפשע הסינית טריאד "הדרקון האדום".
כמו כן, קרוב לוודאי שלי הונג הוא האדם בעל הכוח הרב ביותר בהונג קונג.
47 ירש את הזריזות של הונג: למרות גילו המבוגר, לי הונג היה אשף חרבות הנלחם בחיות ובמיומנות רבה.
פאבלו בליסריו אוקו: סוחר סמים קולומביאני אשר יצר את קרטל הסמים האישי שלו על ידי חיסול אלים של מתנגדיו, דבר אשר גרם לטינה רבה כלפיו והוא נאלץ לברוח לעבר מתקן סודי בעמקי יערות הגשם הקולומביאניים.
פאבלו פיתח התמכרות קשה ביותר לקוקאין אשר הביאה להידרדרות מסיבית במראהו החיצוני.
47 ירש את הסיבולת והעמידות של פאבלו: פאבלו היה מסוגל לשרוד ולהמשיך להילחם גם אחרי שנורה עשרות פעמים בחזהו באמצעות רובה סער.
דמותו של טוני מונטאנה בסרט פני צלקת היוותה השראה רבה ליצירתו של פאבלו.
פראנץ פוקץ: חבר לשעבר בנוער היטלר אשר תמיד התמרמר על נפילתו של הפשיזם.
פיתח קריירה כטרוריסט מקצועי להשכרה וארגן התקפות כגון ניסיון ההפצצה הכימית על מנהיגות האומות המאוחדות.
47 ירש את האינטלקט היצירתי והערמומי של פוקץ.
ארקאדי "בוריס" יגורוב: אנטי-קומוניסט איתן אשר הפך לסוחר נשק עולמי שהבריח כלי נשק בשביל אחיו הגדול, סרגיי זאבארוטקו.
הוא אף עסק בסחר בנשק גרעיני.
47 ירש את חושיו החדים של בוריס: בוריס היה מסוגל להבחין בנוכחותו של 47 ממרחק של מספר חדרים.
במעבדה סודית מתחת למוסד לחולי נפש אשר היה בבעלותו הפרטית של אורט-מאייר, הד"ר עבד 30 שנה על צירוף ומניפולציה של תאי DNA שנלקחו מכל אחד מהקושרים בניסיון ליצור חיים.
חופשי מכל התחייבות אתית או מוסרית, מחקרו של אורט-מאייר הפיק ניסיונות כושלים רבים ותפלצים חסרי בינה, אך בסופו של דבר, מספר שיבוטים משופרים גנטית מוצלחים נבראו.
47 היה אחד משיבוטים אלו, בסדרה 47 של אורט-מאייר, המצביע על כך שלשיבוטים אלו יש 47 כרומוזומים.
כרומוזומים מיוחדים אלו, יחד עם שורשיו יוצאי הדופן בפשיעה, העניקו ל-47 רמות של כוח, מהירות, סיבולת ואינטליגנציה אשר גבוהות במידה ניכרת מהנורמה האנושית.
47 נולד ב-12 בספטמבר 1964 וגודל יחד עם השיבוטים האחרים על ידי צוות המוסד.
כבר בהתחלה, ד"ר אורט-מאייר ראה ב-47 את יצירתו המבטיחה ביותר.
בזמן התבגרותו של 47, הוא היה שקט ומופנם, לא הראה חיבה כלפי אף אחד למעט ארנב מעבדה נמלט שהוא אימץ לעצמו וחיבתו לדובי פנדה (למרות מורת רוחו של אורט-מאייר).
ל-47 היה קשר שלילי למדי עם צוות המוסד כתוצאה מהבדיקות הרפואיות הסדירות והזריקות המכאיבות התכופות.
פעם אחת, כש-47 הוטרד יתר על המידה, הוא דקר רופא עם מספר מזרקים, מה שהביא להכפלת כמות השומרים על 47 בכל רגע נתון.
יחד עם השיבוטים האחרים, 47 הוכשר מנעוריו להיות מומחה לנשק.
הוא הודרך בשימוש בנשק חם ובטכניקות התנקשות שונות.
בזמן הכשרתו, 47 היה ידוע בכושר הקליעה יוצא הדופן שלו ועל התקפותיו את צוות ביה"ח באמצעות קלעים שיצר במו ידיו.
לאחר 30 שנים של הכשרה קשה תחת חסותו של ד"ר אורט-מאייר, 47 מצא לבסוף פרצה ברשת האבטחה של ביה"ח.
לאחר שהרג מאבטח ולבש את מדיו, הוא הצליח להימלט מביה"ח.
47 לא היה מודע לכך שלמעשה הימלטותו אורגנה במכוון על ידי ד"ר אורט-מאייר כדי לראות כיצד 47 ישתלב ויפעל בעולם החיצוני.
בשנת 2000, 47 הצטרף ל-ICA או International Contract Agency (הלשכה הבינלאומית להתנקשויות), ארגון צללים המספק שירותי התנקשות מקצועיים.
עם מימון בריא מאוד, כוחה של הלשכה סובב את כל הגלובוס והיא אישרה מבצעי התנקשות במקומות רבים, מארצות הברית עד ליפן.
מטרות הלשכה הן לרוב אנשים במעמד גבוה, בעלי אבטחה כבדה וכאלו שאינם ניתנים לעצירה בכל אמצעי אחר.
אף על פי שהלשכה רחוקה מלהיות מוסרית מבחינות פוליטיות ואתיות, היא מעדיפה את הרווחים הגדולים שנובעים מיציבות גלובלית, ולכן היא בדרך כלל עובדת עם מדינות סטטוס קוו ונגד ארגוני טרור.
למרות זאת חשוב לזכור כי ללשכה אין כל עילה שלא לאשר חיסולים על פוליטיקאים מוכרים או גנרלים, אם המחיר הוא מתאים.
לאחר תקופת אימונים ארוכה מאוד ובזכות יכולות פיזיות הנובעות משינויים גנטיים, 47 הופך חיש מהר לאופרטור הבכיר ביותר של הלשכה.
במשחק הראשון, Hitman: Codename 47, ללשכה הייתה מדיניות אשר קבעה שאין לקבל יותר מעבודה אחת מאותו לקוח, וכמו כן, להימנע כמה שיותר מאבדות בנפש בצד האזרחי, כתוצאה מתשומת הלב התקשורתית שאלו יצרו.
למעשה, הלשכה תשלח "מנקים" לחסל את 47 אם יהרוג כמות לא קבילה של אזרחים.
אולם, מאז אירועי המשחק הראשון, נראה כי הלשכה כבר לא מקפידה על מדיניות זו.
אשת הקשר של 47 מהלשכה משתמשת בשם "דיאנה בורנווד", שם אשר סביר כי הוא לא יותר מכינוי בדוי.
בכל משחקי הסדרה, דיאנה נמצאת בקשר מתמיד עם 47 במהלך משימותיו ומדריכה אותו דרך המחשב הנייד שלו.
כמו כן, בששת המשחקים הראשונים בסדרה היא משמשת לו כיועצת כלכלית לגבי רווחיו מהחוזים אותם הוא מבצע, מספקת לו מידע במידת הצורך (אם כי כל פיסת מידע היא תמיד בתשלום מסוים, אשר עלול לבוא בצורה של כסף או חוזה שיש לבצע) ומציגה לו את החוזים השונים המוצעים כרגע למימוש בלשכה.
47 הוא קירח למשעי, סביר להניח שכתוצאה מהשינויים הגנטיים שנעשו בו.
הסימן היחיד לשיער על גופו הוא בגבותיו השחורות.
קעקוע ברקוד גלוי באופן בולט על אחורי ראשו המכיל מידע על תאריך בריאתו ומספר לזיהוי סדרת השיבוטים אליה הוא שייך: 040147-640509. ל-47 עיניים כחולות לגמרי.
תווי הפנים שלו מרשימים למדי: יש לו פנים ארוכות, עצמות לחי רחבות, גבות בולטות ומצח שקוע.
כמו כן, 47 גבוה למדי אך לא באופן יוצא דופן.
במשימותיו, 47 תמיד לבוש בחליפה ומכנסיים שחורים, עם עניבה אדומה וחולצה לבנה.
בנוסף, הוא משתמש בזוג כפפות עור שחורות.
למרות זאת, מכיוון ש-47 עושה שימוש שוטף בתחפושות ומסווים במהלך משימותיו, הוא למעשה לובש את חליפתו הרגילה מעט זמן יחסית במהלך המשחק.
השיבוטים האחרים, או ה"אחים", כפי שנקראים במשחק נראים כמו 47. סוכן 17 שמופיע במשחק השני ושלבסוף נהרג על ידי 47, ומספר 48 שמופיע בסוף המשחק הראשון.
זה מראה שכל השיבוטים בעלי מראה דומה מלבד ההופעה החיצונית.
לדוגמה: סוכן 17 לובש עניבה צהובה לעומת 47 שלובש אדומה.
אישיות: 47 לא מראה סימני חיבה או הבעות אנושיות כלשהן.
כנראה בגלל הניתוח שעבר, כמו כן הוא תמיד מתנהג באופן רגוע, למעט פעם אחת כשדיאנה הזריקה לו חומר מסמם במרמה.
זו גם הפעם היחידה שבה הוא מקלל.
47 נוהג להשתמש במגוון רב של כלי נשק, דוגמת רובי צלפים, תת-מקלעים, אקדחים מושתקי קול ושאר כלי הריגה מאולתרים אשר בנמצא (גרזן, מקל ביליארד וכדומה).
למרות זאת, כלי נשק מסוימים של 47 שימשו אותו פעמים כה רבות עד שהפכו לסימני היכר שלו:
ה-Ballers (מוכרים גם בשמות Silverballers ו-Hardballers) - זוג אקדחים חצי אוטומטיים אשר 47 רכש מעין אהדה אליהם.
קליבר הקנה הוא 45. (11.43 מ"מ) והם מצופים לאורכם בכסף, למעט בידית האקדח העשויה מעץ.
47 נוהג לשאת אקדחים אלו בפוסטרים, אריזות משחק ומסכי טעינה בסדרת המשחקים.
ה-Ballers הם גרסה מיוחדת של אקדח ה-קולט M1911 המפורסם והם אף יוצרו במציאות על ידי חברת AMT לפני שהיא פשטה רגל.
בסדרת "היטמן" הם נחשבים לכלי הנשק החזק ביותר, בעלי כוח עצירה המסוגל לשלוח גופות באוויר למרחק של מספר מטרים.
למרות זאת, לוקח זמן רב לטעון אותם והם מחזיקים רק שבעה כדורים במחסנית.
בשלושת משחקי היטמן האחרונים, 47 משתמש בדרך כלל באקדח אחד מתוך שלוש וריאציות שונות של האקדח (Shortballer, Silverballer, Goldballer)
מיתר החניקה - מיתר סינתטי המחובר לשתי ידיות בצדדיו ומשמש לחניקה.
47 נושא נשק זה כמעט תמיד מכיוון שהוא לא מפעיל גלאי מתכות והוא מבטיח הריגה שקטה ומהירה כשהוא מנוצל כהלכה.
בצורה אופיינית, 47 ניגש למטרתו מאחור ומחליק את המיתר אל מעבר לצווארו, מוחץ את קנה הנשימה באמצעות משיכה מהירה של המיתר ולאחר מכן מפיל את המטרה אל הקרקע.
רובה צלפים WA2000 - ה-Walther WA2000 הוא רובה צלפים גרמני נדיר אשר מגיע בגרסאות בעלות משתיק קול ובגרסאות חסרות משתיק קול.
רובה זה קיים במציאות ונעשה בו שימוש על ידי כוחות משטרה וביטחון בגרמניה.
הוא ידוע כאחד מרובי הצלפים הטובים ביותר בעולם מכיוון שהוא לא עיבוד של רובה רגיל קיים של רובה צלפים אלא יוצר מלכתחילה כרובה הצלפים האולטימטיבי.
בשל כך עלותו יקרה ביותר ולא קיימים יותר מ-100–200 דגמים שלו בעולם כולו.
זהו רובה הצלפים החביב על 47, כברירת מחדל.
בשלושת המשחקים האחרונים, 47 משתמש לרוב בגרסאות שונות של רובה הצלפים Sieger 300.
47 זכה לקבל עבודות התנקשות על מטרות ברמה עולמית לא פעם ומן הראוי לציין כמה מהן:
סרגיי זאבארוטקו - סרגיי זאבארוטקו הוא הנבל המרכזי ב-Hitman 2: Silent Assassin.
הוא אחד מראשי הפשע בעלי ההשפעה הרחבה ביותר הקיימים ברוסיה והוא מתמחה בהעברה של נשק אב"כ.
סרגיי הוא המעסיק והאח של בוריס, אחד מהנבלים במשחק Hitman: Codename 47, אף כי אין ספק שלסרגיי יש הרבה יותר השפעה וכוח משאי פעם היו לבוריס.
סרגיי אילץ את 47 לוותר על פרישתו מעיסוקו כמתנקש על ידי כך שהוא ארגן את חטיפתו והחזקתו של חברו של 47, האב ויטוריו.
מאוחר יותר הוא שלח את 47 לבצע סדרה של התנקשויות שונות על שותפיו לעסק כאשר הלשכה הבינלאומית להתנקשויות שימשה כמתווך בין 47 לסרגיי (אף כי 47 לא ידע שסרגיי מזמין את ההתנקשויות שהוא ביצע.
אין זו מדיניות הלשכה להסגיר את זהות הלקוח למבצע העבודה).
סרגיי ידוע כבעל מזג חם מאוד והוא בדרך כלל כולל קללות רוסיות גסות בדיבורו באנגלית.
נשקו האישי והנאמן של סרגיי הוא רובה ציד מסוג SPAS-12.
אלברט פורנייה - אלברט פורנייה הוא פקד צרפתי מושחת במשטרת פריז.
ידו וכוחו מגיעים כמעט לכל מקום בצרפת והוא פוקד על כוח GIGN (המקבילה הצרפתית לימ"מ הישראלית ול-SWAT האמריקאית) נרחב בפריז.
התפשטות כוחו והשפעותיו על צרפת, כמו כן שחיתותו וקשרי המאפיה הרבים שלו, הם אלו שמשכו את תשומת לבה של הלשכה הבינלאומית להתנקשויות.
ב-Hitman :Blood Money, הלשכה שולחת את האיש הטוב ביותר שלהם, 47, לצרפת על מנת לסתום את הגולל על פורנייה, יחד עם עוד שני שותפים שלו (אשר גם הם נוטפים שחיתות ופשע) במהלך אופרה בפריז.
47 מצליח לחסל את שני שותפיו, אך פורנייה מקבל מידע מבפנים ומצליח לירות כדור יחיד ומדויק אל בטנו של 47. 47 בורח למלון שלו, משאיר מאחוריו שובל של דם.
47 מתחמק מכוחות המשטרה, מחסל את פורנייה ובורח מצרפת דרך טיסת שכר.
לא הוסבר כיצד פורנייה ידע מראש מתי והיכן לצפות ל-47 ומי סיפק לו מידע זה.
סגן נשיא ארצות הברית דניאל מוריס - שיאו של המשחק Hitman: Blood Money במשימה בה נשלח 47 לחסל את סגן נשיא ארצות הברית המופעל על ידי ארגון המקביל ל"סוכנות" ומעורב במזימות שונות ביניהן ניסיון לייצור כפילים של 47, וחיסול הנשיא המכהן של ארצות הברית (על מנת לקבל את השלטון לידיו).
בנג'מין טראוויס - המפקד החדש של 47 (היטמן 5) אחרי שדיאנה בגדה בסוכנות.
בנג'מין רוצה להמשיך את מחקר ההנדסה הגנטית ולייצר רוצחים חדשים מילדות.
בלייק דקסטר - מאפיונר מדרום דקוטה המתמחה בייצור כלי נשק.
כמו טראוויס, דקסטר רוצה לעשות ניסויים גנטיים למטרות כסף.
סילביו קארוסו-מהנדס ביולוגי שמועסק על ידי חברת את'ר שמוכר בזכות המחקרים שלו על תאי גזע.
סילביו מייצר וירוס קטלני שמכוון ל-DNA שיכול להדביק כל אדם בכל מקום בעולם, כנראה, על ידיי התאמת הווירוס למטרה והחדרתו לתוך כדור או נשק שישמש כנגד המטרה ובכך להרוג ללא כל השפעות על הסביבה.
עזרא ברג - סוכן מוסד לשעבר שעובד כחוקר במיליציה של לוקאס גריי.
חוסל על ידי 47 בבסיס של המיליציה בקולורדו.
אריק סודרס- אחד מאנשי ICA, שהתנגד בעבר להכנסתו של 47 לסוכנות.
במשחק "Hitman" הוא מתגלה כבוגד שסיפק מידע ללקוח הצללים.
ידוע כי סודרס סובל מתסמונת "סיטוס אינברסוס", והוא השתמש בכסף שקיבל מ"הקבוע" (שבהמשך התגלה בתור ארתור אדוארדס) כדי לממן את האשפוז שלו בבית החולים GAMA בהוקאידו, יפן.
47 היה צריך לחסל את אריק סודרס, לאחר שזה בגד בICA, הפעיל את ארגון "פרובידנס", ושלח את 47 למשימה מסוכנת בקולורדו.
ריקו דלגאדו- סוחר סמים קולומביאני בין החזקים והגדולים בעולם.
דמותו נוצרה בהשראת פבלו אסקובר.
נרקיסיסט, מוכר למשטרה ורצחני מאוד.
אנשי ארגון הויג'ילנטי של לוקאס גריי משתמשים ברשת הפצת הסמים של הקרטל שלו כדי להסתובב ברחבי העולם ללא שום תיעוד או מידע.
האחיות וושינגטון- לאחר שלוקאס גריי, דיאנה בורנווד, ו47 תכננו לחטוף את "הקבוע", השלושה גילו שכאמצעי ביטחון, הוזרק לצווארו של "הקבוע" חלקיק שמפזר רעל בגופו של "הקבוע" בלחיצת כפתור.
השלושה גילו שיש שני שלטים שמסוגלים לחסל את "הקבוע", והם מוחזקים אצל האחיות סופיה וזואי וושינגטון, חברות בכירות בארגון פרובידנס.
כדי למנוע מהשתיים להפעיל את החלקיק לאחר חטיפתו של "הקבוע", 47 נשלח לאי בצפון האוקיינוס האטלנטי כדי לחסל את השתיים.
השותפים- השותפים הם שלושת בעלי הברית והבכירים של ארגון פרובידנס.
שלושת השותפים הם מרכוס סטייוויסנט, צאצא למשפחה שמחזיקה בבנק השקעות, משרד עורכי דין, וחברת ביטוח, קארל אינגרם, שמשפחתו מחזיקה בחברת נפט עשירה, ואלכסה קרלייל, החברה המבוגרת ביותר בארגון פרובידנס, שמשפחתה שולטת בחברות טכנולוגיה כמו Ether וKronstadt.
כל שלושת השותפים חוסלו על ידי 47 ולוקאס גריי בשתי המשימות הראשונות של HITMAN III.
סוכני הICA- לאחר שנמלט ממארב בדארטמור, 47 הגיע למועדון לילה בברלין שמנוהל על ידי חבר ותיק של לוקאס גריי, כדי שאותו מנהל יסייע לו במסע הבריחה שלו.
לרוע מזלו, 12 סוכנים של הICA (מונטגומרי, צ'מברלין, דיוונפורט, ת'אמס, טרמיין, תומפסון, פרייס, באנר, לואוונת'ל, גרין, רודס, וסוואן) נשכרו כדי לחסל את 47. לאחר שאחד מהם נרצח על ידי אוליביה, 11 הסוכנים התחילו לערוך חיפושים במועדון במטרה למצוא את 47 ולהרוג אותו.
בסופו של דבר, 47 איתר חמישה מהם, הרג אותם, ובכך גרם לשאר לברוח מהמועדון על נפשם.
דון ארצ'יבאלד ייטס- אחד מחברי ארגון פרובידנס, שרץ לראשות הארגון כדי להפוך ל"קבוע" הבא, והיריב של דיאנה בורנווד.
47 חיסל אותו כדי להבטיח שדיאנה תהפוך להיות ה"קבועה" הבאה, אחרי שיחסלו את ארתור אדוארדס.
משנת 2016 החלו להופיעה כמ"מטרות חמקמקות" מספר שחקנים מפורסמים שמגלמים מטרות במשחק (הדמויות מעוצבות על פני השחקנים עצמם, שגם מדבבים את הדמויות).
גארי ביוסי - מגלם דמות, שמכונה ה"קלף הפרוע", של שחקן קולנוע שעזב את סט הצילומים בזמן צילום סרט ובכך גם לבמאי הפסדים של מיליונים.
שון בין - מגלם דמות בשם מארק פאבה, סוכן MI5, שמכונה גם כ"בלתי הריג", לשעבר שהפך למחסל עצמאי שמתחמה בחומרי נפץ.
דימיטרי וגאס - מגלם דמות בשם אלקסי לאסקרדיס, שהתחיל כדי ג'יי והפף לברון סמים אלים במיוחד.
קונור מקגרגור - מגלם דמות שמכונה כ"המשבש", לוחם MMA, שיריבו שכר את שירותי של 47 כדי לעזור לו לנצח בקרב MMA.
ז'אן קלוד ואן דאם - מגלם דמות של מחסל שעבד ב - ICA ומתכנן להקים לעצמו בחשאי צבא שיבוטים משלו.
מאדס מיקלסן - מגלם את לה-שיפר (הדמות אותה גילם בסרט "קזינו רויאל" מסדרת ג'יימס בונד).
ברוס לי - ברוס לי הוא סוכן רדום שהפועל מחדש על מנת לחדור לארגון פשע.
על 47 לסייע לו ולחסל אוימים על ברוס לי.
אמינם - האלטר אגו של אמינם (סלים שיידי) יצא משליטה, ועל 47 הוטלה המשימה לחסל אותו.
ל-47 יש מספר קטן של בעלי ברית שבהם הוא יכול לבטוח:
דיאנה בורנווד- דיאנה היא אשת הקשר של 47 בכל המשחקים.
במשחק השלישי ("היטמן חוזים") היא שולחת רופא שייטפל ב-47 לאחר שהוא נורה.
במשחק הרביעי ("היטמן כסף דמים") היא עוזרת ל-47 להימלט ממתחרים של הסוכנות שרוצים לחסל אותו.
בסוף המשחק הרביעי דיאנה הפתיעה את 47 בדירת המסתור שלו והרדימה אותו, אך לאחר מכן הצילה אותו.
47 נשלח להתנקש בדיאנה במשחק החמישי אחרי שהיא בגדה בארגון, אך בסופו של דבר היא הבריאה.
בסוף המשחק האחרון בסדרה, דיאנה בגדה ב47 (כביכול)0 והסגירה אותו לארגון פרובידנס, שתכנן לקחת את 47 בחזרה לרומניה כדי להמשיך את הניסויים שעשו בו.
לאחר מכן, התברר כי דיאנה עשתה את זה כדי להקל על 47 לחסל את ראש ארגון פרובידנס, ארתור אדוארדס.
הסוכן קרלטון סמית' - קרלטון סמית' הוא סוכן לא מוצלח במיוחד שעבד בעבר ב - CIA וכיום עובד בסוכנות.
אף על פי שהוא בדרך כלל נתפס, הוא מצליח להשיג את המידע שנשלח להשיג.
במשחק הרביעי הוא עלה על המזימה להתנקש בחיי נשיא ארצות הברית ושלח את 47 לסכל את המזימה.
סמית' מופיע שוב במשחק HITMAN משנת 2016, שבו הוא נמצא בתוך מעין מקרר גופות בבית חולים בהוקאידו.
אם הוא נמצא על ידי 47, הם ינהלו שיחה קצרה ואז סמית' ייתן ל47 כרטיס שמאפשר לו להיכנס לכל החדרים בבית החולים.
במשחק השלישי הסוכן סמית' מוחזק כשבוי באמברוז איילנד, ו47 יכול לשחרר אותו.
אם הוא ישוחרר, סמית' ייתן ל47 טיפ לחיסול של אחת מהמטרות שלו.
האב ויטוריו - אחרי המשחק הראשון, 47 רצה לפרוש מחיי החיסולים ומצא עבודה כגנן בכנסייה בסיציליה והתיידד עם האב ויטוריו, ויצא להצילו אחרי שנחטף.
מיי לינג - נערת ליווי סינית שבמשחק הראשון (ובשחזור במשחק השלישי) עובדת אצל לי הונג, אחרי שנחטפה ומסייעת ל-47 למצוא את הסוכן סמית' ופסלון ש-47 היה צריך לגנוב.
במשחק השני היא מסייעת ל-47 לחסל את אחת המטרות שלו ביפן בתמורה שישחרר אותה.
טום החייט - טום הוא חייט עיוור שעובד עם הסוכנות, ומספק ל-47 את החליפות שלו.
ויקטוריה - במשחק החמישי, לאחר שדיאנה בגדה במוסד שבו 47 עבד, הוא ירה בליבה כאשר התקלחה.
לאחר מכן, כשהיא מדממת על הרצפה לצד הזכוכיות מדלת המקלחת, מסבירה לו דיאנה שעשתה זאת (העבירה את כל המטופלים מהמוסד ששהה בו למוסד המתחרה) על מנת להציל אישה צעירה בשם ויקטוריה.
בזמן שדיאנה מחלימה לאחר ששרדה את הפציעה, 47 צריך להגן על ויקטוריה מפני הסכנות.
ויקטוריה היא אישה רגילה, בערך בשנות ה-20 לחייה, והיא לא הספיקה לקבל את אותם "הטיפולים" שקיבל 47, למזלה.
47 מכניס אותה לפנימייה קטנה של נזירים, כיוון שישנה נזירה ש-47 והיא בקשרים טובים.
47 מספר לה את מה שקרה, ומכניס אותה לפנימייה.
לאחר מכן הוא שוכר חדר באכסניה מול הפנימייה על מנת להגן על ויקטוריה.
לוקאס גריי סייע בחיסולו של ראש הארגון (JANUS), חטיפת מחליפו של ראש הארגון, וחיסולם של מספר מבכירי הארגון.
גריי התאבד לאחר המשימה השנייה של HITMAN 3 כדי למנוע מראש ארגון PROVIDENCE לחטוף אותו.
סדרת "היטמן" ידועה בפסקולים שלה אשר מולחנים ומונצחים על ידי ג'ספר קיד.
הפסקולים בדרך כלל משקפים במדויק את אופי המשחק.
למשל, Hitman: Contracts היה משחק קודר ואפל בהרבה מקודמיו (הדבר התבטא בביטויי אלימות וסקס רבים), כך שהפסקול שלו עושה שימוש כמעט אך ורק במוזיקה אלקטרונית המורכבת מפעימות קצרות וגבוהות של צלילים כבדים.
ג'ספר קיד גם ידוע בשימוש רב עוצמה ואיכותי במקהלה ותזמורת גרנדיוזית ועל כך מעידה הנעימה המרכזית של Hitman 2: Silent Assassin אשר עושה שימוש נרחב בתזמורת הסימפונית של בודפשט והמקהלה ההונגרית המונה 150 מוזיקאים מצטיינים, ונחשבת על ידי מעריצים רבים ליצירה המוזיקלית הטובה ביותר שהופיעה בסדרת "היטמן".
היטמן הייתה סדרת אלבומי אוסף שקיבצו להיטים מרחבי העולם, אשר יצאו לאור בישראל מ-1992 עד 2002 בהפקת חברת התקליטים הד ארצי.
בראשית שנות התשעים נמכרו בארץ אלבומי אוסף רבים שהורכבו משלושה-ארבעה להיטים, אליהם צורפו שירים אחרים שכונו "פילרים" (שירים שמטרתם היא למלא מקום).
החשיפה לאוספי אלבומים מחו"ל דוגמת "Now" הבריטי , שהיה משופע בלהיטים, הובילה לירידה במכירות האוספים הישראלים.
בחברת הד ארצי החליטו לאמץ את המודל של אוספים מרובי להיטים ובשנת 1992 יצאו היטמן 1 ו-2, לאחר מכן סדרת היטמן יצאה אחת לשנה.
כל האלבומים יצאו בפורמט של תקליטור ושלושת האוספים הראשונים פורסמו כדיסקים וגם כקלטות.
בשנות ה-90 הייתה "היטמן" סדרת אלבומי להיטים מצליחה בישראל, וסדרות אלבומי להיטים מתחרות יצאו לקראת סוף שנות ה-90, לדוגמה WOW של חברת התקליטים NMC.
אלבום הבכורה מכר למעלה מ-50,000 עותקים.
האלבום הנמכר ביותר בתולדות הסדרה היה "היטמן 7" שיצא ביולי 1996 ונמכר בלמעלה מ-200,000 עותקים.
התגברות תופעת המוזיקה הפיראטית ובהמשך אתרי שיתוף קבצים דוגמת נאפסטר פגעו קשות במכירות האלבומים.
היטמן 9 מכר רק כ-30,000 עותקים, שליש מכמות הועתקים שמכר האלבום שלפניו.
"Hit the Road Jack" (בעברית: "צא לדרך ג'ק") הוא שיר רית'ם אנד בלוז שכתב פרסי מייפילד, המוכר בביצועו של ריי צ'ארלס.
השיר הוא דיאלוג בין ג'ק לאהובתו לשעבר המורה לו לארוז את חפציו, לצאת מביתה, ולא לחזור לעולם משום שהוא לא מסוגל להתפרנס.
השיר הוקלט לראשונה ב-1960 כדמו בגרסת אקפלה, והתפרסם לאחר שהוקלט בביצועו של הזמר והפסנתרן ריי צ'ארלס, יחד עם להקת הליווי שלו The Raelettes, כאשר מרג'י הנדריקס שרה בתפקיד האהובה לשעבר.
גרסתו של צ'ארלס שהתה במשך שבועיים במקום הראשון במצעד הבילבורד הוט 100, החל מ-9 באוקטובר 1961. השיר אף שהה במשך חמישה שבועות במקום הראשון במצעד הרית'ם אנד בלוז של בילבורד, והיה שירו השישי של צ'ארלס ששהה במקום הראשון במצעד זה.
בטקס פרסי הגראמי הרביעי (1962) הוכתר כשיר הרית'ם אנד בלוז הטוב ביותר.
השיר מדורג במקום ה-377 ברשימת 500 השירים הגדולים של כל הזמנים שפרסם המגזין רולינג סטון.
לשיר בוצעו מספר גרסאות כיסוי במהלך השנים.
הוא גם תורגם לעברית על ידי דוד אבידן, כ"הסתלקי רות".
את השיר בתרגום זה ביצעה שלישיית התאומים בתוכניתה "הערב יוצאים" שעלתה ב-1966.
ארגוןרשימהמיקוםמקורבילבורד500 שירי הפופ של כל הזמנים248
Hold It Against Me (בעברית: החזק את זה נגדי) הוא הסינגל הראשון מאלבומה השביעי של זמרת הפופ בריטני ספירס, Femme Fatale.
הסינגל יצא ב-11 בינואר 2011 באמצעות חנות המוזיקה של iTunes, וזכה למיליוני הורדות כבר בשבוע הראשון ליציאתו.
ההורדות באינטרנט וההשמעות להן זכה בתחנות הרדיו תרמו לכניסתו של השיר הישר למקום הראשון במצעדים רבים ברחבי העולם, ובפרט למצעד הבילבורד הוט 100, כל זאת כשבוע בלבד לאחר יציאתו, הישג שהיה שמור רק לשלושה שירים לפניו.
כשישה שבועות לאחר יציאתו נכנס השיר למקום הראשון בבילבורד הוט 25 (מצעד הפופ הרשמי).
השיר הוגדר על ידי חלק מהמבקרים כעבודה הטובה ביותר של ספירס עד אותה עת.
זהו הסינגל הראשון שהוציאה מזה שנה וחצי, מאז "3".
השיר נכתב והופק על ידי מקס מרטין (שאחראי ללהיטים נוספים של ספירס), ד"ר לוק ובילבורד, עם כתיבה נוספת מאת בוני מק'קיי.
השיר נוצר בהשראת רגע שבו מקי ראה את הזמרת האמריקאית קייטי פרי לובשת שמלה צמודה והתבדח "Damn Katy, if I told you you had a nice body would you hold it against me?".
במקור נכתב השיר עבור הזמרת קייטי פרי, אך לבסוף החליט מרטין שהשיר מתאים יותר לספירס מאשר לפרי.
השיר הוצע לבריטני, ורק לאחר שעבר עיבודים רבים, הקלטות דמו, והתאמות לאלבומה, הסכימה ספירס לבצע את השיר ולהוציאו כסינגל ראשון מאלבומה.
הם המשיכו לעבוד על השיר עם בילבורד; לוק הגיב, "רציתי לוודא שזה לא נשמע כמו כל דבר אחר שעשיתי.
[...] זה יכול להיות קשה בפסוק, והפזמון הוא סופר, סופר קשה, אבל הפזמון הוא סופר-פופ." ספירס פרסמה את עטיפת השיר באותו יום והגיבה באמצעות טוויטר, "שמעתי הדגמה מוקדמת של הסינגל החדש שלי שדלפה.
אם אתם חושבים שזה טוב, חכו עד שתשמעו את האמיתי ביום שלישי."
ב-10 בינואר 2011, הסינגל הפך להיות זמין ברשת הזרמת המדיה באתר של ראיין סיקרסט.
Hope you don't mind....." הקרנת הבכורה ברדיו גרמה למספר אתרים לקרוס לאחר שקיבלו יותר מדי תנועה על השיר.
"Hold It Against Me" יצא לאור באופן דיגיטלי ב-ITunes בארצות הברית ובקנדה.
בחלוף שבוע זכה השיר לכמות הורדות של 411,000 עותקים באתר iTunes, ובכך הפכה בריטני לאמנית עם כמות ההורדות הגדולה ביותר בשירות.
השיר זכה ביום הראשון ליציאתו לכמות השמעות כוללת של 786 השמעות בכל תחנות הרדיו ברחבי העולם, בכל הפורמטים, וכך הפכה ספירס לאמנית עם כמות ההשמעות הגדולה ביותר ביום הראשון.
במהלך השבוע הושמע השיר 4,400 פעמים והאזינו לו 45,000,000 מאזינים.
השיר מזכיר את עבודתה של ספירס מתקופת האלבום Blackout וכן, מזכיר גם את עבודתם של אמנים כמו ריהאנה, להקת AC/DC וקאטינג קרו.
ספירס מחזרת אחרי גבר מסוים ומנסה לפתות אותו דרך רחבת הריקודים.
במהלך השיר שומעים אותה מפלרטטת איתי ואומרת לו משפטי חיזור.
השיר הושווה לשירה של ספירס "If U Seek Amy" בעקבות חזרת מוטיבים דומה.
קיבל ביקורות חיוביות מהמבקרים, אשר שיבחו את ביצועה של ספירס וההפקה המוזיקלית של השיר ומנו אותו בתור אחד מהשירים הכי טובים של הזמרת.
מנגד, היו כמה מבקרים שטענו ש ספירס נשמעת משועממת ממילות השיר.
במצעד החצי שנתי של בילבורד שנערך בתחילת חודש יולי, זכתה ספירס בחמש קטגוריות, ביניהן השיר הטוב ביותר ברוב של 35.6% מההצבעות עם השיר Hold it against me.
ספירס הופיעה עם השיר במספר מקומות; ב-Rain Night Club שבו צולמה תוכנית דוקמנטרית על ספירס עבור הערוץ MTV בשם "I am the Femme Fatale", בתוכנית הבוקר Good Morning America ביום יציאת האלבום, ובתוכנית הערב של ג'ימי קימל באותו היום.
השיר היה שיר הפתיחה של ספירס בFemme Fatale Tour.
המיוחד בקטעים אלה של הקליפ הוא, שהצופה רואה את האולפן עצמו, מאחורי המצלמות והתאורה, כמו מאחורי הקלעים של הקליפ.
מיד לאחר מכן היא מתחילה לרקוד בליווי רקדנים נוספים.
הריקוד נפסק לקראת הפזמון האחרון (לאחר שבריטני "מתמוטטת" על הרצפה), עת מתחילה סצנה שבה הזמרת נלחמת בכפילה של עצמה.
האחת לובשת שחור והשנייה אדום, ובסיום הקרב שתי ה"בריטניז" נופלות ארצה.
בריטני ממשיכה לרקוד הפעם על במה חדשה, בלבוש שחור, כשברקע נראים ניצוצות, אפקטי תאורה ואש.
הקליפ נגמר כאשר מופיע סימן שאלה גדול על המסך.
לאורך הקליפ, במקביל לריקוד, מופיעה ספירס מתוך היכל גדול וארוך, עולה מעלה-מטה לבושה בשמלת כלולות ארוכה, וברקע על המוני מסכי סוני ענקיים משודרים קליפים והופעות שלה מהעבר.
בשלב מסוים מתחילה בריטני להתיז צבע בכל רחבי ההיכל דרך צינורות עירוי ארוכים המחוברים לידיה.
בנוסף, בסצנות אחדות נראית בריטני בתוך טבעת מלאה במיקרופונים, כמו בראיון; או שפתיה של בריטני שרות על רקע שחור.
עם צאתו זכה הקליפ לפופולריות רבה באתר יוטיוב ולכארבעה מיליון צפיות ביממה הראשונה להעלאתו.
נכון לפברואר 2021 הווידאו קליפ לשיר עומד על כ-131 מיליון צפיות בעמוד הvevo הרשמי שלה ביוטיוב.
בנוסף לכך, הוא נחשב לאחד מהווידאו קליפים היקרים ביותר בכל הזמנים.
מדינה מיקוםשיאארצות הברית: בילבורד הוט 100125 שירי הפופ המובילים (בילבורד)140 המובילים, הורדות דיגיטליות (בילבורד) 1בריטניה: מצעד הסינגלים הבריטי6ישראל: גלגלצ1אוסטרליה4קנדה1 דנמרק1 פינלנד1 צרפת: המצעד הדיגיטלי (SNEP)31אירלנד5איטליה (FIMI)1ניו זילנד1נורווגיה1סקוטלנד4יפן8ספרד (PROMUSICAE)6שוודיה9
"Hit 'Em Up" הוא דיס של הראפר טופאק שאקור ולהקתו אאוטלוז.
השיר יצא כסינגל בתאריך 4 ביוני 1996 בתור בי-סייד לשיר "How Do U Want It" מהאלבום "All Eyez on Me".
מילות השיר מכילות עלבונות אכזריים למספר ראפרים באזור החוף המזרחי ביניהם שון קומבס, ליל קים ובראשם חברו לשעבר של טופאק ואויבו ביגי סמולס.
השיר הופק על ידי חברו של טופאק-ג'וני "J" ודגימות הבייסליין הובאו מהשיר "Paid In Full" של ראקים ואריק בי.
השיר שיחק תפקיד משמעותי בהחרפת היחסים בין הראפרים בחוף המזרחי לאלו שבחוף המערבי.
עם הפצת השיר גידפו ראפרי החוף המזרחי את טופאק וחבריו בשירי נאצה משלהם.
המחלוקת המרכזית סביב השיר נובעת מכך שטופאק נרצח חודשים בודדים לאחר הפצתו.
השיר צבר למעלה מ-700 מיליון השמעות בספוטיפיי.
Hitmixes הוא המיני-אלבום השני של הזמרת-יוצרת האמריקאית ליידי גאגא, שיצא לאור ב-25 באוגוסט 2009. באלבום נמצאים רמיקסים של שירים מאלבומה הראשון "The Fame" משנת 2008. האלבום יצא למכירה בקנדה בלבד בפורמט של דיסק על ידי יוניברסל מיוזיק קנדה.
האלבום כולל בתוכו רמיקסים של מוזיקאים שונים, ביניהם רד וואן וספייס קאובוי, ששניהם עבדו בעבר עם גאגא.
ביציאתו המיני אלבום אלבום קיבל ביקורות חיוביות מהעיתון "Calgary Herald" והמגזין "Blare" ונכנס לעשרת המובילים במצעד האלבומים הקנדי במקום השמיני.
ב-19 באוגוסט 2008 הוציאה ליידי גאגא לאור את אלבום הבכורה שלה, The Fame.
מן האלבום יצאו חמישה סינגלים כשהשניים הבולטים ביותר מביניהם היו-"Poker Face", ו"Just Dance".
בזמן שהסינגל השלישי מן האלבום "(Eh,Eh (Nothing Else I Can Say", לא יצא באפריקה הצפונית ולא נכלל באלבום.
כול שאר הסינגלים נכנסו לשלישייה הפותחת במצעד הרשמי של קנדה קנדה הוט 100. מן האלבום יצא שיר אשר נשא את שמו, "The Fame".
השיר כמו קודמיו נכלל גם כן במיני אלבום.
המוזיקאי רד וואן שהוא המפיק הראשי של גאגא, יצר את הרמיקס לסינגל הבולט ביותר שיש במיני אלבום, "Just Dance".
בתוך המיני האלבום נכלל גם הרמיקס של מוטו בלאנקו ל-"Paparazzi", והרמיקס של גוואנה לג ל-"The Fame".
כל הרמיקסים הושפעו מסגנון המוזיקה שהיה בשנות השמונים, בעוד שהשירים "LoveGame" ו-"Poker Face" כללו בתוכם מוזיקת האוס וטראנס.
בשל יציאתו של Hitmixes רק בקנדה הוא לא קיבל ביקורות מקצועיות רבות, אולם בסקירה של העיתון "Calgary Herald" נאמר על המיני-אלבום שהשירים בו נכתבו בצורה "דייקנית ואומנותית".
דן רנקין מהמגזין "Blare Magazine" נתן לאלבום 3 מתוך 5 כוכבים ואמר כי "הרמיקסים הראו תערובות שונות של הצלחה".
רנקין במיוחד שיבח את השירה של קרדינל אופישל ברמיקס של רד וואן "Just Dance", ואמר כי הרמיקס של "LoveGame" הוא הטוב ביותר באלבום.
במצעד האלבום הקנדי האלבום הגיע למקום השמיני ב-12 בספטמבר 2009. בשבוע הבא נפל למקום ה-16 ובשבועו השלישי והאחרון ירד למקום ה-22 במצעד.
ג'ון כהן – כלי מקלדת
הריסון – תכנון, הפקה, רמיקס
וינסנט הרברט – הפקה, אמן ורפרטואר
מרטין קירשנבאום – כתיבה, רמיקס, אמן ורפרטואר
מוטו בלנקו – תכנון, הפקה, רמיקס
סמית – תכנון, הפקה, רמיקס
Hitman: Absolution הוא משחק התגנבות אשר פותח על ידי חברת IO Interactive הדנית והופץ על ידי Square Enix.
זהו המשחק החמישי בסדרת המשחקים Hitman.
לפני שחרור המשחק הובטח על ידי החברה המפתחת שהמשחק יתאים הן לשחקנים חדשים והן לשחקנים הוותיקים עם סדרת היטמן, תוך שהוא שומר על צביון הסדרה.
המשחק זכה לרוב לביקורות חיוביות, בין היתר על הסביבה של המשחק, על הגרפיקה, ועל האפשרויות המגוונות שהמשחק מציע.
עם זאת, חלק ממעריצי סדרת המשחקים היטמן ביקרו את המשחק על כך שהוא לא מרגיש כמו משחק היטמן רגיל אלא כמשחק התגנבות גנרי.
המשחק משוחק מנקודת מבט בגוף שלישי, ומתרחש בעיירה הבדיונית Hope בדרום דקוטה ובשיקגו.
השחקן שולט במתנקש ששמו סוכן 47, שהוא רוצח מהונדס גנטית.
המשחקיות של Hitman: Absolution דומה למשחקיות בקודמיו - משחק התגנבות מגוף שלישי המאפשר גם ברמה מסוימת יריות.
השחקן בוחר כיצד לגמור כל שלב - בין אם בדרך של התגנבות, בין אם בדרך אלימה של הריגה המונית, ובין אם בלי להתגלות פעם אחת.
כשחקן, יש מגוון רחב של כלי נשק וחפצים שאפשר להשתמש בהם - פטיש, מזרק, גרזן, אקדחים, לבנים, ומגוון כלי נשק רחב יותר - צלפים, תת-מקלעים, רובי סער, ואקדחים ממגוון סוגים.
מערכת המשחק מאפשרת לכם לשחקן את המשימה ככל שירצה, אך תעניש את השחקן אם יהרוג חפים מפשע באמצעות הורדת נקודות.
עוד מערכת שהמשחק משלב זו מערכת ה-Instinct - באמצעותה אפשר לגלות אויבים או דרכים במשחק בקלות יתרה יותר וכן להשתלב בסביבה בצורה קלה יותר.
סביבת המשחק מביאה אינספור אפשרויות להסחות דעת או לחיסולים - פיצוצים של מטענים, "תאונות", דליפות גז, פיצוץ מכונית, הרעלה, ועוד.
המשחק לוקח את 47 למקומות שונים ומגוונים כמו אחוזה מאובטחת, חברה ליצור נשק, מלון שנשרף, ספריה שננטשה, בית יתומים, כלא, מועדון חשפנות ותחנת משטרה במהלך העלילה.
המשחק גם מאפשר לראשונה תמיכה באונליין.
האונליין עובד כך שהשחקנים יוצרים "חוזים" ובהם הם בוחרים מטרות וכיצד להרוג את המטרות, וכאשר מישהו מבצע את החוזה הוא מקבל על כך כסף.
השחקנים בוחרים את הסביבה, עם איזה נשק לחסל את המטרה ואיזו מטרה להרוג מכלל המטרות המתאפשרות בחוזה.
Hits ׁ(בעברית: להיטים) הוא אלבום אוסף של הזמרת-יוצרת האוסטרלית, קיילי מינוג.
אלבום האוסף יצא לאור ביפן, הונג קונג, תאילנד והפיליפינים על ידי חברת התקליטים EMI מיוזיק יפן.
אלבום האוסף מכיל אוסף של שירים בולטים מהקריירה של מינוג בין השנים 2000 ל-2010.
בנוסף לכך, אלבום האוסף גם מכיל רמיקס לשיר "Get Outta My Way" אשר נעשה על ידי הדי ג'יי היפני יסוטאקה נקטה.
בנוסף למהדורה הרגילה, יצאה לאלבום האוסף גם מהדורה מיוחדת הכוללת DVD המכיל קליפים לשירים באלבום.
אזורתאריך יציאהחברת תקליטיםפורמטמקוריפן16 במרץ 2011EMI מיוזיק יפןתקליטור • תקליטור + די וי דיהונג קונג2 ביוני 2011האחים וורנרתקליטור + די וי דיהפיליפינים28 ביוני 2011פולי-איסט רקורדס
Hit the Lights (בעברית: הכי את האורות) הוא סינגל שהוקלט על ידי להקת הפופ רוק האמריקאית סלינה גומז & הסצנה.
השיר יצא לאור ב-20 בינואר 2012, כסינגל השלישי והאחרון מתוך האלבום, When the Sun Goes Down.
השיר הגיע למקום השלישי במצעד השירים מתחת להוט 100.
השיר נכתב על ידי לאה הייווד, דניאל ג'יימס וטוני נילסון והופק על ידי דרים-לאב.
השיר זכה להצלחה בארצות הברית, תוך שאיגוד תעשיית ההקלטות האמריקאי העניק לו את תואר הפלטינה, על מכירות של למעלה ממיליון עותקים במדינה.
את הווידאו קליפ הרשמי של השיר ביים פיליפ אנדלמן, והוא הופץ בבכורה עולמית בערוץ ה-Vevo של הלהקה, ב-16 בנובמבר 2011. בתחילת הקליפ, ניתן לראות את גומז כשהיא לובשת משקפי שמש ומאחוריה רקע ירוק.
הקליפ צבר למעלה מ-165 מיליון צפיות.
החלק השני של הקליפ, צבר למעלה מ-10 מיליון צפיות.
Hit Your Heart הוא המיני-אלבום השני של להקת בנות הקיי-פופ הקוריאנית 4Minute.
המיני-אלבום יצא לאור ב-19 במאי 2010, על ידי חברות התקליטים קיוב אנטרטיינמנט ויוניברסל מיוזיק גרופ.
מתוך המיני-אלבום יצאו שני הסינגלים: "HuH" ו-"I My Me Mine".
"HuH" יצא בהתחלה כסינגל שיווקי לקידום המיני-אלבום, תוך שבהמשך יצא כסינגל הראשון מתוכו.
השיר זכה להצלחה רבה במצעד השירים הרשמי של קוריאה הדרומית.
על מנת לקדם את המיני-אלבום ושיריו, הופיעה הלהקה בכמה תוכניות שונות.
המיני-אלבום נמכר בלמעלה מ-40,272 עותקים בקוריאה הדרומית.
המיני-אלבום יצא לאור בקוריאה הדרומית ב-19 במאי 2010 ובפיליפינים יצא לאור ב-4 בספטמבר באותה השנה.
Hit n Run Phase One (בעברית: פגע וברח שלב ראשון) הוא אלבום האולפן ה־38 של המוזיקאי האמריקאי פרינס.
הוא יצא לאור ב־7 בספטמבר 2015 על ידי NPG Records , לראשונה באופן בלעדי בטיידל, וב־15 בספטמבר 2015, על גבי תקליטור.
תחילה דווח ששם האלבום יהיה "The Hit & Run Album", אך לבסוף אושר על ידי יחצני פרינס שהשם יהיה "Hit n Run Phase One".
האלבום נקרא "Hit n Run" (בעברית: "פגע וברח") על שם סיבוב ההופעות הנושא את אותו שם , שמצידו נקרא כך בשל ההתרעות הקצרות ביותר – לעיתים של כמה שעות, להופעות.
ההתרעות הועברו בין המעריצים בטוויטר.
לעיתים גם חברות להקת הליווי של פרינס, "3rdEyeGirl", למדו באותו אמצעי על הופעות שבהן היו צריכות להשתתף:
המפיק במשותף, ג'ושוע וולטון, השפיע רבות בתזמור, מיקסינג וביטים.
וולטון הכיר את פרינס דרך אשתו, האנה וולטון־פורד , המתופפת בלהקת הליווי של פרינס, 3rdeyegirl.
תחום עניין משותף נוסף שתרם להתקרבות ביניהם, היה אמונה באלוהים.
וולטון סיפר על הפגישה הראשונה שלו עם פרינס: "פשוט עמדנו במטבח ודיברנו על כתבי הקודש במשך שעתיים".
וולטון תיאר את האלבום כ"אלבום פרינס ניסיוני" והוסיף, "אני יודע שיש לו סוגים שונים של בסיסי מעריצים, והאלבום הזה הוא בשביל הקולקטיב הסגול, אלה שאומרים 'לא אכפת לי מה הוא שׂם, אני פשוט אוהב אותו'".
עם יציאתו לאור קיבל "Hit n Run Phase One" ביקורות מעורבות ממבקרי המוזיקה.
במדד מטקריטיק קיבל האלבום ציון משוקלל של 53, בהתבסס על 16 ביקורות.
המבקר בן שלו תיאר את האלבום כאחד הפחות טובים בקריירה של פרינס:
שלו ציין לטובה את השיר "" וכאמור את השיר האחרון, "June".
"" מופיע כ־"" במהדורת התקליטור.
Hit n Run Phase Two (בעברית: פגע וברח שלב שני) הוא אלבום האולפן ה־39 והאחרון שיצא בחייו של המוזיקאי האמריקאי פרינס.
הוא יצא לאור לראשונה באופן בלעדי בטיידל ב־12 בדצמבר 2015, להאזנה בסטרימינג ולרכישה, בהמשך לאלבומו הקודם, "Hit n Run Phase One".
פרינס הודיע בטוויטר שתקליטור פיזי ייצא לאור במהלך סוף שבוע של הופעות בפייזלי פארק בינואר 2016. התקליטור ניתן גם לקהל המבקרים בהופעות באוסטרליה וניו זילנד, שנערכו כחלק מסיבוב ההופעות Piano & a Microphone Tour .
האלבום זכה לבסוף להפצה עולמית ב־6 במאי 2016 באמצעות יוניברסל מיוזיק גרופ, שבועיים אחרי מותו של פרינס.
האלבום נכנס בהשקתו למקום ה־23 במצעד "Top R&B Albums", תוך שהוא מוכר 2000 עותקים בשבוע הראשון.
הוא נכנס מחדש למצעד זה למקום ה־13 עם מותו של פרינס ארבעה חודשים מאוחר יותר, והגיע בשיאו למקום השלישי ב־21 במאי 2016. הוא אף הגיע בשיאו למקום החמישי במצעד אלבומי ה-R&B/היפ-הופ ולמקום ה־40 בבילבורד 200. האלבום מכר 57,000 עותקים נכון לנובמבר 2016.
עם יציאתו לאור, קיבל "Hit n Run Phase Two" ביקורות חיוביות באופן כללי.
במדד מטקריטיק קיבל האלבום ציון משוקלל של 63, בהתבסס על 13 ביקורות.
יהודה נוריאל, מבקר ידיעות אחרונות, כתב שהאלבום , והוסיף:
עמית קלינג, מבקר Time Out תל אביב, כתב:
סטיבן תומאס ארלוויין, מבקר AllMusic, כתב שבאלבום "אין רמז לאלקטרוניקה" ושהוא "נטול פירוטכניקת גיטרה".
"Big City", השיר האחרון באלבום, מסתיים במילים "That's it" ("זהו זה"), ולאחריהן 49 שניות של שקט.
"Baltimore" נכתב לזכר מותו של פרדי גריי.
השיר יצא לאור לראשונה בחשבון ה־SoundCloud של פרינס בתחילת מאי 2015. בהמשך החודש הוא יצא לאור כסינגל רשמי, עם קרנות יער ותזמורת שנוספו באובר-דאבינג – זוהי הגרסה שנמצאת באלבום זה.
בגרסה שמצויה באלבום זה נוספו קרנות יער באובר-דאבינג.
"Stare" יצא לאור לראשונה באופן בלעדי בספוטיפיי בספטמבר 2015.
"Xtraloveable" נקרא במקור "Extraloveable" ויועד במקור להרכב "ואניטי 6" .
נעשה לשיר דמו באפריל 1982, אך בסופו של דבר לא נעשה בו שימוש.
הוא הוקלט מחדש עם קטע ראפ מאת אנדי אלו ויצא לאור בנובמבר 2011, באופן בלעדי באייטונס, על־מנת לקדם את סיבוב ההופעות (בקנדה).
הגרסה שמוצגת באלבום זה היא גרסת "Extralovable Reloaded" – ללא קטע הראפ ועם קרנות שנוספו באובר-דאבינג, שיצאה לאור ביוני 2013 באתר של פרינס, 3rdeyegirl.com.
"Groovy Potential" יצא לאור לראשונה בחנות המוזיקה שהייתה אז לפרינס, 3rdeyetunes.com, באוגוסט 2013.
"Screwdriver" יצא לאור לראשונה כסינגל בפברואר 2013.
האלבום יצא בתחילה ברצף עם "Hit n Run Phase One", כשהרצועה הראשונה מהאלבום החדש, "Baltimore", ממוספרת כרצועה מס' 12 אחרי "June", הרצועה האחרונה ב־" Hit n Run Phase One".
עם זאת בטיידל האלבומים הופרדו.
Historical Figures and Ancient Heads (בתרגום חופשי: דמויות היסטוריות וראשים קדומים) הוא אלבומם השמיני של להקת קנד היט, שיצא בשנת 1971. היה זה האלבום הראשון של הלהקה בו לא השתתף הגיטריסט, נגן המפוחית, הזמר וכותב השירים העיקרי אלן וילסון, שמת שנה קודם.
חסרונו ניכר היטב באלבום, ואת כל השירים שר זמר הלהקה הנוסף, בוב הייט.
בנוסף, אלבום זה היה הראשון שבו לא השתתף לארי טיילור, לאחר שזה עזב כדי להצטרף ללהקתו המתגבשת של ג'ון מאייל.
אמנם, מותו של וילסון הוביל למוזיקה פחות מגוונת באלבום, אך הוספתו של המוזיקאי ג'ואל סקוט היל בתור גיטריסט שני הוסיף צבע חדש למוזיקה.
אף על פי שרדיו בשדר AM לא השמיע שירים מהאלבום כמעט בכלל, תחנות רדיו שונות המשדרות בשדר FM השמיעו את השירים "Cherokee Dance" ו-"Rockin' with the King" רבות.
האחרון אף הגיע למקום 88 במצעד בילבורד הוט 100 בשנת 1972 והזיק במקום זה 5 שבועות.
האלבום מסמן את תחילת הידרדרות הלהקה לאחר מותו של וילסון, הן מבחינה מוזיקלית והן מבחינה בריאותית.
Hogwarts Legacy (בתרגום חופשי לעברית: המורשת של הוגוורטס) הוא משחק תפקידים מסוגת פנטזיה שפותח על ידי אולפני "Portkey Games" ו-"Avalanche Software" והופץ על ידי "Warner Bros.
המשחק מתרחש בעולם הקוּסמוּת, המבוסס על סדרת ספרי "הארי פוטר", והוא יצא לשוק בשנת 2023 – ב-10 בפברואר 2023 עבור Microsoft Windows, פלייסטיישן 5 ו-Xbox Series X; ב-5 במאי 2023 עבור פלייסטיישן 4 ו-Xbox One; ויצא ב-14 בנובמבר 2023 עבור נינטנדו סוויץ'.
שחקנים שרכשו את מהדורות הדלוקס עבור קונסולות הדור הנוכחי, זכו לשחק במשחק 72 שעות מוקדם יותר טרם תאריך הפצתו הרשמי, וכמו כן קיבלו מספר בונוסים נוספים הייחודיים למהדורות אלו.
Hogwarts Legacy הוא משחק תפקידים ממוחשב המשוחק מגוף שלישי, בו יכולים השחקנים להשתתף בשיעורים בבית הספר "הוגוורטס" לכישוף ולקוסמות ולחקור מיקומים שונים מרחבי עולם הקוּסמוּת, בהם היער האסור, סמטת דיאגון והוגסמיד; כולל אזורים בהוגוורטס שטרם נראו בסדרת סרטי "הארי פוטר", בהם המעונות המשותפים של הפלפאף ורייבנקלו.
בנוסף, לאורך התקדמותם במשחק, יוכלו השחקנים לראות את מאפייניה הפנימיים והחיצוניים של הטירה משתנים ויזואלית על מנת לציין את מעבר עונות השנה.
במהלך תהליך יצירת הדמות, יכולים השחקנים להתאים ולעצב את מראם הפיזי וכן את מגדרם, ולבחור את הבית אליו ישתייכו.
ביכולת השחקנים להתאים אישית את קול הדמות המועדף עליהם, את מבנה גופה של דמותם ולהוסיף אביזרים, כמו משקפיים, במהלך התהליך.
התקדמותם של השחקנים תאפשר להם לגשת ללחשים, כישרונות ויכולות חדשים ולשדרג אותם.
באמצעות אתגרים במשחק; המיוצגים באמצעות התקדמות בלחימה נגד אויבים, השלמת משימות, חקר הטירה וסביבותיה, מציאת דפים השייכים למדריך השטח של הדמות ושדרוג חדר הנחיצות, יזכו השחקנים בנקודות ניסיון הנדרשות לצורך ההתקדמות.
בעוד שנקודות בית עבור ארבעת בתי "הוגוורטס" ממלאות חלק בעלילת המשחק, אלו לא מושפעת מפעולות השחקנים.
המשחק יכלול אלמנטים של התאמה אישית סביבתית; כשהבולט מתוכם הוא עיצוב והתאמת חדר הנחיצות לפי צורכיהם האישיים של השחקנים.
במהלך המשחק, יוכלו השחקנים ללמוד להטיל לחשים שונים, לרקוח שיקויים ולשלוט ביכולות לחימה; ככל שיתקדמו, כך יוכלו לפתח סגנון לחימה מיוחד משלהם.
בעוד שההשתתפות בשיעורים תקדם את עלילת המשחק ותייעל את יכולותיה של הדמות, הם אינם מתוזמנים וביכולתם של השחקנים לבחור מתי ירצו להשתתף בהם.
בנוסף, ביכולת שחקנים להשיג פריטי לחימה, או באמצעות מסחר או יצירה, אשר עשויים לשמש לצורך פגיעה באויבים או להציג את סגנונם האישי.
ביכולת השחקנים גם לאלף, לטפל ולרכב על חיות קסומות שונות כולל היפוגריפים ות'סטראלים.
בין החיות והיצורים הקסומים הנוספים איתם ניתן ליצור אינטראקציות שונות נמנים גובלינים, גמדוני בית, דרקונים, טרולים, אקרומנטולות, גרפהורנים, עגלי-ירח וניפלרים.
ניתן להשתמש בחלק מיצורי הפלא במהלך קרב, כגון שימוש בדודאים על מנת להמם את היריב.לאורך המשחק, יוכלו השחקנים ליצור חברויות ואינטראקציות עם תלמידים וחבריהם לספסל הלימודים.
ככל שיחסיהם של השחקנים עם דמויות אלו יגדלו ויתפתחו, יהפכו תלמידים אלו לבני לוויה שילוו את השחקנים במסעם, ירחיבו את מנעד יכולותיהם ויפתחו אפשרויות דיאלוג ייחודיות בהתאם לסיפורי הרקע שלהם.
עלילת המשחק מתרחשת בשנות ה-90 של המאה ה-19 ועוקבת אחר דמותו של השחקן המתחיל את חוק לימודיו בהוגוורטס בשנתו החמישית.
מכיוון שהשחקן מתחיל את חוק לימודיו בבית הספר בשלב מאוחר יותר מתלמידים אחרים, ניתן לו מדריך שטח מיוחד על ידי משרד הקסמים.
השלמת חלקיו החסרים של מדריך שטח זה באמצעות חקירת הטירה וסביבותיה תספק לדמותו של השחקן מידע נוסף ונקודות ניסיון.
בנוסף, דמותו של השחקן מחזיקה במפתח ל"סוד עתיק שמאיים לקרוע את עולם הקוסמים", וביכולתו לשלוט בקסם עתיק ומסתורי, ועל השחקן לעזור לחשוף את הגורמים שהביאו להתעוררותו של כוח זה ולחשוף את אלו המנסים לרתום אותו למטרותיהם האפלות.
לאחר שקיבל מכתב מפרופסור ויזלי, בו הוא מקבל אישור ללמוד בבית הספר הוגוורטס לכישוף ולקוסמות, מלווה השחקן מלונדון להוגוורטס על ידי פרופסור אלעזר פיג, שמונה לשמש כמנטור עבורו, וג'ורג' אוסריק, פקיד ממשרד הקסמים.
בעודם דנים על טיבו של חפץ אותו קיבל אוסריק מאשתו המנוחה של פיג, מותקפים השלושה על ידי דרקון; הקורע לגזרים את הכרכרה המעופפת.
השחקן ופיג מספיקים להימלט באמצעות מפתח שהיה טמון בתוך החפץ, המתגלה כמפתח מעבר המעביר אותם לבנק גרינגוטס.